open-index/open-wikipedia-markdown huggingface dataset:
วงศ์กระจง

**วงศ์กระจง** (; อีสาน: ไก้) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Tragulidae 

กระจงถือเป็นสัตว์เคี้ยวเอื้อง มีรูปร่างลักษณะทั่วไปคล้ายกับกวาง (Cervidae) มีกระเพาะอาหารแบ่งออกเป็น 4 ส่วน มีการหมักอาหารที่กระเพาะอาหาร แต่กระเพาะห้องที่สามจะลดขนาดลง เหลือไว้เพียงร่องรอยเท่านั้น มีส่วนหัวค่อนข้างเล็ก ไม่มีเขา จะงอยหน้าแหลมและแคบ จมูกไม่มีขน ไม่มีทั้งต่อมที่ใบหน้าและต่อมกับ ขายาวเรียวและเล็ก ตัวผู้ที่โตเต็มวัยมีเขี้ยวงอกจากขากรรไกรบนยาวยื่นออกมาใช้สำหรับป้องกันตัว ส่วนตัวเมียมีเขี้ยวเหมือนกับตัวผู้ แต่มีขนาดเล็กมาก  ไม่มีเขาทั้งตัวผู้และตัวเมีย มีระยะเวลาตั้งท้องนานราว 120–180 วัน ตัวเมียสามารถกลับมาเป็นสัดได้ ใน 7 วันหลังจากออกลูก ออกลูกโดยปกติครั้งละ 1 ตัว

ถือได้ว่าเป็นสัตว์กีบที่มีขนาดเล็กที่สุดในโลก ด้วยว่ามีขนาดพอ ๆ กับกระต่ายตัวหนึ่งเท่านั้นเอง  พบกระจายพันธุ์ในทวีปแอฟริกาและเอเชีย ในอนุทวีปอินเดีย และเอเชียอาคเนย์

แบ่งออกได้เป็น 3 สกุล 10 ชนิด และสูญพันธุ์ไปแล้วอีก 6 สกุล (ดูในตาราง)

สำหรับในประเทศไทย พบ 2 ชนิด คือ กระจงควาย หรือ กระจงใหญ่ (*Tragulus napu*) และกระจงเล็ก หรือ กระจงหนู (*T. kanchil*) ซึ่งถือได้เป็นสัตว์กีบที่มีขนาดเล็กที่สุดในโลกด้วย

## อ้างอิง

## แหล่งข้อมูลอื่น

หมวดหมู่:สัตว์กีบคู่
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
หมวดหมู่:วงศ์กระจง
กระจง

**กระจง** หรือ **ไก้** () สัตว์เลี้ยงลูกด้วยนมจำพวกเคี้ยวเอื้องขนาดเล็กสกุลหนึ่ง จัดอยู่ในสกุล *Tragulus* (/ทรา-กู-ลัส/) ในวงศ์ Tragulidae 

โดยคำว่า *Tragulus* มาจากคำว่า *Tragos* หมายถึง "แพะ" ในภาษากรีก ขณะที่ *ulus* ในภาษาละตินหมายถึง "เล็ก" มีน้ำหนักตัวประมาณ 0.7–8.0 กิโลกรัม (1.5–17.6 ปอนด์) มีความยาวประมาณ 40–75 เซนติเมตร (16–30 นิ้ว) จัดเป็นสัตว์กีบคู่ที่มีขนาดเล็กที่สุดในโลก แต่กระจงชนิดที่ใหญ่ที่สุดก็มีขนาดใหญ่กว่าแอนทีโลปในสกุล *[[Neotragus]]* บางสายพันธุ์ในทวีปแอฟริกา

กระจง มีรูปร่างคล้ายกวาง แต่ไม่มีเขาและไม่มีต่อมน้ำตา พบกระจายพันธุ์ในทวีปเอเชีย ตั้งแต่เอเชียตะวันออกเฉียงใต้, จีนตอนใต้ (ตอนใต้ของมณฑลยูนนาน), ตอนใต้ของเกาะปาลาวันในฟิลิปปินส์ ตัวผู้มีลักษณะเด่น คือ มีเขี้ยวแหลมคมงอกออกมาหนึ่งคู่ ใช้ในการต่อสู้ ซึ่งในประเทศไทยมีผู้นำมาทำเป็นเครื่องราง เป็นสัตว์ที่หากินและอยู่ตามลำพังตัวเดียวในพงป่าทึบ หากินในเวลากลางคืน กินพืช เช่น ผลไม้, ลูกไม้, เมล็ดพืช, หญ้า และผักต่าง ๆ เป็นอาหาร 

กระจง เป็นสัตว์ที่มีกีบเท้าคมมาก หากมีผู้อุ้มหรือจับโดยไม่ระวังตัวอาจถูกถีบเป็นแผลเหวอะได้ ในนิทานพื้นบ้านของแหลมมลายู กระจงถูกเรียกว่า "กันจิล" มักถูกให้ภาพของความเป็นสัตว์เจ้าเล่ห์ฉลาดแกมโกง เอาเปรียบผู้อื่น กันจิลในภาษามลายูยังมีความหมายถึงผู้ที่มีนิสัยดังกล่าวอีกด้วย

## การจำแนก
เดิมทีแบ่งออกได้เป็นเพียง 2 ชนิด แต่ในปี ค.ศ. 2004 ได้แบ่งแยกออกเป็น 6 ชนิด ในปัจจุบัน

* กระจงชวา (*Tragulus javanicus*) 
* กระจงเล็ก (*Tragulus kanchil*)  – เป็นชนิดที่พบได้ในประเทศไทย
* กระจงใหญ่ (*Tragulus napu*) – เป็นชนิดที่พบได้ในประเทศไทย
* กระจงฟิลิปปินส์ (*Tragulus nigricans*)
* กระจงเวียดนาม (*Tragulus versicolor*)
* กระจงวิลเลียมสัน (*Tragulus williamsoni*) เป็นชนิดที่พบได้ในประเทศไทย

## อ้างอิง

## แหล่งข้อมูลอื่น

หมวดหมู่:วงศ์กระจง
อันดับไฮแรกซ์

**อันดับไฮแรกซ์** () เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ที่เรียกชื่อสามัญว่า **ไฮแรกซ์** หรือ **ตัวไฮแรกซ์**  ใช้ชื่อวิทยาศาสตร์ว่า Hyracoidea (/ไฮ-รา-คอย-เดีย/)

## ลักษณะและพฤติกรรม
ลักษณะโดยรวมของไฮแรกซ์ มีลำตัวอ้วนป้อม มีขนปกคลุมทั้งลำตัว แลดูคล้ายหนูตะเภา ซึ่งเป็นสัตว์ในอันดับสัตว์ฟันแทะ (Rodentia) แต่ไฮแรกซ์มีอันดับแยกออกมาชัดเจน โดยมีขาหน้าเป็นกีบคล้ายกับพวกสัตว์ในอันดับสัตว์กีบคู่ หรือสัตว์กีบคี่ ขาหน้ามี 4 นิ้ว หูและหางสั้น ไม่มีเขี้ยว  มีขนาดลำตัวยาวประมาณ 30-70 เซนติเมตร น้ำหนักตัวราว 4–5 กิโลกรัม

ไฮแรกซ์เป็นสัตว์ที่มีสายวิวัฒนาการใกล้เคียงกับสัตว์ในอันดับช้าง (Proboscidea) หรือช้างในปัจจุบัน  ตั้งแต่ยุคก่อนประวัติศาสตร์ ด้วยว่ามีลักษณะของฟันซี่หน้า 2 ซี่บนขากรรไกรบนเช่นเดียวกันที่ยาว แต่ทว่าฟันเขี้ยวจะไม่งอกยาวออกมาเป็นงาเหมือนช้าง มีฟันที่เขียนเป็นสูตรได้ว่า  และมีข้อต่อนิ้วที่มีลักษณะคล้ายคลึงกัน 

ไฮแรกซ์ เป็นสัตว์กินพืช สามารถกินพืชได้หลากหลายประเภท ทั้งเมล็ดหรือหญ้า และยังกินพืชที่มีหนามและมีพิษได้อีกด้วย และเป็นสัตว์ที่สามารถปีนป่ายก้อนหินหรือโขดหินได้เป็นอย่างดี พบกระจายพันธุ์เฉพาะในทวีปแอฟริกาเท่านั้น มีพฤติกรรมอยู่รวมกันเป็นฝูง ชอบอาบแดดในเวลาเช้าแล้วจึงออกหาอาหาร โดยจะกินอย่างรวดเร็วและหันหลังชนกันและหันหน้าออกเพื่อจะคอยระวังสัตว์กินเนื้อ นอกจากนี้แล้วไฮแรกซ์ยังไม่เกรงกลัวมนุษย์ มักจะออกมาหาอาหารใกล้ ๆ กับชุมชนที่มีมนุษย์อาศัยอยู่เสมอ ๆ 

ไฮแรกซ์ แบ่งออกได้เป็น 5 วงศ์ (ดูในตาราง) แต่ได้สูญพันธุ์ไปแล้วตั้งแต่ยุคก่อนประวัติศาสตร์ 4 วงศ์  จึงเหลือเพียงวงศ์เดียว แบ่งออกได้เป็น 4 ชนิด ที่มีลักษณะคล้ายคลึงกันมาก  

## รูปภาพ

ภาพ:Hyrax incisors closeup.jpg|ฟันของไฮแรกซ์
ภาพ:Hyraxfootcloseup.jpg|ข้อนิ้วของไฮแรกซ์
ภาพ:Klippschliefer BW 4.JPG|บนต้นไม้


## ดูเพิ่ม
*อันดับช้าง

## อ้างอิง

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
หมวดหมู่:สัตว์ที่พบในทวีปแอฟริกา
หมวดหมู่:อันดับไฮแรกซ์
ไฮแรกซ์หิน

**ไฮแรกซ์หิน** (; ) เป็นสัตว์เลี้ยงลูกด้วยนมชนิดหนึ่ง  ที่อยู่ในอันดับไฮแรกซ์ (Hyracoidea)  และวงศ์ Procaviidae

จัดเป็นเพียงชนิดเดียวเท่านั้นที่อยู่ในสกุล *Procavia*

มีรูปร่างคล้ายหนูตัวใหญ่ ๆ หรือกระต่าย มีหางสั้น มีขนหนานุ่มสีน้ำตาลเพื่อควบคุมอุณหภูมิร่างกาย เมื่อโตเต็มที่มีขนาดลำตัวตั้งแต่ 30–70 เซนติเมตร น้ำหนักประมาณ 2–5 กิโลกรัม   

กินพืชเป็นอาหาร ทั้ง ใบไม้, หญ้า และเมล็ดพืชชนิดต่าง ๆ และสามารถกินพืชที่มีหนามและมีพิษได้ด้วย

ไฮแรกซ์หินพบทั่วไปในทวีปแอฟริกา ในหลากหลายภุมิประเทศทั้งทะเลทราย, ป่าฝน และป่าสน และพบไปถึงบางส่วนในตะวันออกกลาง เช่น ซาอุดิอาระเบีย, โอมาน มีระยะเวลาตั้งท้องนาน 7–8 เดือน ออกลูกได้ครั้งละ 1–2 ตัว  อายุ 5 เดือนจึงหย่านม มีอายุเข้าสู่วัยเจริญพันธุ์ประมาณ 17–18 เดือน อาศัยอยู่เป็นฝูงหรือครอบครัวเล็ก ๆ โดยมีตัวผู้ 1 ตัว เป็นผู้นำ และตัวเมียหลายตัว  มีพฤติกรรมปีนป่ายโขดหิน และอาศัยอยู่ในโพรงหินหรือถ้ำขนาดเล็ก อันเป็นที่มาของชื่อ ชอบที่จะนอนอาบแดดในเวลาเช้า ก่อนจะออกหาอาหาร
thumb|left|กับถิ่นที่อยู่ตามธรรมชาติ
ไฮแรกซ์หิน เป็นสัตว์ที่มีความตื่นตัวระแวดระวังภัยสูง  เนื่องด้วยเป็นสัตว์ที่ตกเป็นอาหารของสัตว์กินเนื้อขนาดใหญ่เสมอ ๆ รวมถึงนกล่าเหยื่อด้วย เช่น เหยี่ยวหรืออินทรี แต่เป็นสัตว์ที่ไม่ตื่นกลัวมนุษย์ มักจะเข้ามาหาอาหารในชุมชนของมนุษย์อยู่เสมอ ๆ  

ในประเทศไทย มีไฮแรกซ์หินแสดงที่สวนสัตว์เชียงใหม่

## อ้างอิง

## แหล่งข้อมูลอื่น

หมวดหมู่:อันดับไฮแรกซ์
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
ณพชร ว่องชาญกิจ

**ณพชร ว่องชาญกิจ** (ชื่อจริงอ่านว่า: ณะ-พะ-ชะ-ระ) ชื่อเล่น **พดด้วง** เกิดเมื่อวันที่ 30 มกราคม พ.ศ. 2532 เป็นศิลปิน-นักร้องชาวไทย จบมัธยมศึกษาที่โรงเรียนเตรียมอุดมศึกษา ต่อระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย พดด้วงเธอเป็นศิลปินสังกัดไอดี เร็คคอร์ดในเครืออาร์เอส เข้ามาเป็นศิลปินจากการถูกชักนำของ เจมส์ เรืองศักดิ์ ลอยชูศักดิ์ หัวเรือใหญ่ของ "ไอดี เร็คคอร์ด" เพราะเห็นแววจากการประกวดความสามารถทางการร้องเพลง ก็รีบคว้าตัวเธอมาเข้าสังกัดทันที

พดด้วงเปิดตัวอัลบั้มชุดแรกกับค่าย ไอดี เร็คคอร์ด เมื่อปี 2547 ชื่ออัลบั้มว่า "She's Pod-Duang (ชีส์ พดด้วง)" ที่มาจากชื่อของ พดด้วง เอง อัลบั้มนี้เป็นเพลงแนวป็อปร็อกผสมซาวน์อิเล็กทรอนิกส์ ซึ่งก่อนที่จะมาทำอัลบั้มนี้ พดด้วง ได้ร่วมประกวดร้องเพลง เมื่อปี 2546 หลังจากนั้นก็ได้รับการติดต่อจากทาง อาร์.เอส.ฯ ในเรื่องของการทำงานเพลง 

ปี 2552 พดด้วงได้เข้ามาเป็นศิลปินในค่ายสนามหลวงการดนตรี ในเครือGMM Grammy หลังจากที่ทางค่ายไอดี เร็คคอร์ดปิดตัวลง พร้มกับเพื่อนอีก 1 คนคือ "บิวตี้-พุธระพี วงศ์สิทธิภัทร์" 
อดีตนักร้องวง Preppy G รวมตัวกันในชื่อวง "เกิร์ลเฟรนด์ (Girlfriend)" เปิดตัวด้วยเพลง "นักศึกษา"

## ผลงาน
### อัลบั้มของพดด้วง
#### อัลบั้มปกติ

#### อัลบั้มพิเศษ

### ซิงเกิ้ล

### ผลงานโฆษณา
* โฆษณามันฝรั่งทอด LAY'S ร่วมกับ ปฏิภาณ ปฐวีกานต์

## อ้างอิง

## แหล่งข้อมูลอื่น

* MV เพลง ที่ปรึกษา
* พดด้วง ณพชร ว่องชาญกิจ : เจ้าของเพลง "ที่ปรึกษา"
* 2 สาว เกิร์ลเฟรนด์ จับคู่ส่งเพลง นักศึกษา ตรงใจวัยเรียน
* ไอดี เร็คคอร์ด ตาแหลม แจ้งเกิดสาวน้อยชื่อเก๋ไก๋ พดด้วง
 

หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย‎
อันดับช้าง

**อันดับช้าง** เป็นอันดับของสัตว์เลี้ยงลูกด้วยนมขนาดใหญ่อันดับหนึ่ง ใช้ชื่อวิทยาศาสตร์ว่า Proboscidea (/โพร-โบส-ซิ-เดีย/)

มีลักษณะเด่น คือ เป็นสัตว์กินพืชที่มีร่างกายใหญ่โต มีจมูกและริมฝีปากบนยาว เรียกว่า "งวง" ที่เต็มไปด้วยกล้ามเนื้อ ใช้สำหรับหายใจ หยิบจับสิ่งของ และจับอาหารเข้าปาก  มีฟันซี่หน้า 2 ซี่ บนขากรรไกรบนยาวใหญ่ และเจริญไปเป็น "งา" ฟันกรามมีขนาดใหญ่ โดยมากไม่เกิน 1 คู่  ขณะที่บางสกุล บางชนิด หรือบางวงศ์มีมากกว่านั้น ไม่มีฟันเขี้ยว ขาใหญ่ตรงลักษณะคล้ายต้นเสา ขาหน้ามีกระดูกเรเดียส และอัลนาร์สมบูรณ์ ขาหลังก็มีกระดูกทิเบีย และฟิบูลาสมบูรณ์ เท้ามีนิ้วข้างละ 5 นิ้ว แต่เล็บนิ้วก้อยบางตัวนั้น เมื่อโตขึ้นจะหายไป  มีกระเพาะอาหารแบบธรรมดา ไม่ได้เป็นกระเพาะอาหารที่แบ่งเป็นห้อง ๆ แบบสัตว์เคี้ยวเอื้อง   ตัวผู้มีลูกอัณฑะอยู่ในท้อง ไม่อยู่ในถุงห้อยออกมาอย่างสัตว์เลี้ยงลูกด้วยนมทั่วไป  ขณะที่ตัวเมียมีมดลูกแยกเป็นไบคอร์เนาท์ มีเต้านม 1 คู่ อยู่ที่หน้าอกระหว่างขาหน้าทั้ง 2 ข้าง 

ปัจจุบัน หลงเหลือสัตว์ที่อยู่ในอันดับนี้เพียงวงศ์เดียว คือ Elephantidae 3 ชนิด (ไม่นับชนิดย่อย) คือ ช้างเอเชีย (*Elephas maximus*) ที่พบในทวีปเอเชีย, ช้างพุ่มไ้ม้แอฟริกา (*Loxodonta africana*) และช้างป่าแอฟริกา (*L. cyclotis*) พบในทวีปแอฟริกา ซึ่งจัดเป็นสัตว์บกที่มีขนาดใหญ่ที่สุดในโลกในปัจจุบัน

นอกจากนี้แล้ว สัตว์ในอันดับช้างยังมีความคล้ายคลึงกับสัตว์ในอันดับไฮแรกซ์ (Hyracoidea) ซึ่งเป็นสัตว์ขนาดเล็กคล้ายหนูตะเภาที่พบในแอฟริกาอีก ด้วยการที่มีฟันกรามและข้อต่อนิ้วเท้าที่คล้ายคลึงกัน 

## ดูเพิ่ม
*อันดับไฮแรกซ์

## อ้างอิง

## แหล่งข้อมูลอื่น

หมวดหมู่:ช้าง
หมวดหมู่:สัตว์เลี้ยงลูกด้วยน้ำนม
หมวดหมู่:อันดับช้าง
ไรต์อะพริซันเนอร์

**ไรต์อะพริซันเนอร์** (WriteAPrisoner.com) เป็นเว็บไซต์ที่ตั้งอยู่ในสหรัฐอเมริกาเพื่อให้นักโทษที่ถูกจองจำทั้งในและนอกสหรัฐอเมริกาสามารถสร้างหน้าประวัติส่วนตัวเพื่อหาเพื่อนทางจดหมาย ขอรับความช่วยเหลือทางกฎหมาย โอกาสทางด้านการศึกษา และการหาที่พักอาศัย เว็บไซต์นี้ได้ถูกเรียกว่าเป็นเฟซบุ๊กของนักโทษ 

## ประวัติ
อะดัม เลิฟเวลล์ (Adam Lovell) เป็นผู้ริเริ่มและสร้างเครือข่ายสังคมนี้เมื่อเดือนกันยายน พ.ศ. 2543 ก่อนที่เครือข่ายทางสังคมต่าง ๆ จะเป็นที่นิยมทางอินเทอร์เน็ต เขาได้กล่าวว่าเขาได้ก่อตั้งพื้นที่นี้ขึ้นมาเพื่อให้การบริการหาเพื่อนทางจดหมายและบริการให้คำแนะนำต่อนักโทษ ในปัจจุบันนี้ทางเครือข่ายได้นำเสนอมากกว่าการบริการหาเพื่อน แต่ยังรวมถึงการช่วยนักโทษหางาน หาสถานที่พัก หลังจากถูกปล่อยตัว โอกาสทางการศีกษา และวิธีการตั้งตัวเมื่อพ้นโทษ

เว็บไซต์มีพื้นที่สำหรับผู้เข้าชมได้แลกเปลี่ยนความคิดเห็นสำหรับปัญหาต่าง ๆ ในเรือนจำ และได้จัดตั้งโครงการ หนังสือหลังห้องขัง เพื่อช่วยเป็นประโยชน์ด้านการศึกษาในเรือนจำ ซึ่งโครงการนี้ได้ถูกนำไปลงตีพิมพ์ในนิตยสาร Oprah Winfrey

## อ้างอิง

หมวดหมู่:เว็บไซต์
โรยส์โตน แดร็นเตอ

**โรยส์โตน ริกกี แดร็นเตอ** () เป็นนักฟุตบอลชาวดัตช์ เกิดเมื่อวันที่ 8 เมษายน ค.ศ. 1987 เล่นตำแหน่งแบ็กซ้ายและปีก ปัจจุบันเล่นให้กับสโมสรฟุตบอลเรดิง

หมวดหมู่:นักฟุตบอลชาวดัตช์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:บุคคลที่เกิดในปี พ.ศ. 2530
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากรอตเทอร์ดาม
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ปีกฟุตบอล
ลูกหมาก (ข้อต่อ)

200px|thumb
**ลูกหมาก** () เป็นข้อต่อชนิดรูปร่างกลม หน้าสัมผัสเรียบ ติดตั้งอยู่ในเบ้าซึ่งสามารถทำให้วัตถุที่ถูกเชื่อมต่อกันด้วยลูกหมากสามารถเคลื่อนไหวหรือหมุนได้มากถึง 360 องศา มีการดัดแปลงไปใช้งานเพื่อเป็นข้อต่อรูปแบบต่าง เช่น ในรถยนต์มักใช้สำหรับเป็นข้อต่อในระบบกันสะเทือน ระบบบังคับเลี้ยว

## อ้างอิง

หมวดหมู่:อุปกรณ์
หมวดหมู่:ยานพาหนะ
หมวดหมู่:เทคโนโลยีระบบรองรับยานยนต์
เฟร์นันโด กาโก

**เฟร์นานโด รูเบน กาโก** () เกิดวันที่ 10 เมษายน ค.ศ.1986 ในบัวโนสไอเรส ประเทศอาร์เจนตินา เป็นนักฟุตบอล เขาเคยเล่นในเซเรียอากับสโมสรโรมา โดยยืมมาจากเรอัลมาดริด ปัจจุบันเล่นให้กับโบกายูนิออร์สในตำแหน่งกองกลาง 

## อ้างอิง

## แหล่งข้อมูลอื่น
* Profile at Realmadrid.com
* ESPN Profile 
* Gago's profile and statistics at FootballDatabase
* Fan-site Fernando Gago 

หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากรัฐบัวโนสไอเรส
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในโกปาอาเมริกา 2015
ดาบิด มาเตโอส

**ดาบิด มาเตโอส รามาโฆ** () เกิดวันที่ 22 เมษายน ค.ศ. 1987 ในมาดริด) ประเทศสเปน เขาเล่นให้เรอัลซาราโกซา (ยืมมาจากเรอัลมาดริด) ตำแหน่งกองหลัง

หมวดหมู่:บุคคลที่เกิดในปี พ.ศ. 2530

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:กองหลังฟุตบอล
หมวดหมู่:นักกีฬาจากมาดริด
ตระกูลโทโยโตมิ

**ตระกูลโทโยโตมิ** เป็นตระกูลสำคัญในยุคเซ็งโงะกุ เพราะ โทโยโตมิ ฮิเดโยชิ ซึ่งเป็นต้นตระกูลนั้นเป็นขุนศึกคนสำคัญของ โอดะ โนบูนางะ ต่อมาเมื่อโนะบุนะงะสิ้นชีวิตฮิเดโยชิจึงขึ้นมามีอำนาจแทน

และเมื่อขึ้นมามีอำนาจแล้วฮิเดโยชิก็ได้สืบทอดงานของโนะบุนะงะที่ทำค้างไว้ต่อจนสำเร็จคือการรวมญี่ปุ่นให้เป็นหนึ่งเดียว

แต่ตระกูลของเขาก็หมดอำนาจและสิ้นสุดลงในสมัยของ โทโยโตมิ ฮิเดโยริ บุตรชายของเขาที่ยุทธการเทนโนะจิ ในปี 1615

หมวดหมู่:ตระกูลโทโยโตมิ
ทโโยะโทะ
ตระกูลโอดะ

right|thumb|200px|ตราประจำตระกูลโอดะ
thumb|right|'''โอะดะ โนะบุนะงะ''' สมาชิกคนสำคัญของตระกูล

**ตระกูลโอดะ** () เป็นตระกูลที่มีความสำคัญใน ยุคเซ็งโงะกุ เพราะเป็นตระกูลของ โอดะ โนะบุนากะ ไดเมียวคนสำคัญในยุคนั้นที่มีแนวความคิดจะรวม ญี่ปุ่น ให้เป็นหนึ่งเดียวแต่ยังไม่ทันสำเร็จก็ถูกฆ่าตายเสียก่อน

ผู้สถาปนาตระกูลโอดะนั่นคือ ไทระ โนะ ชิกะซะเนะ ซึ่งเป็นนายทหารตระกูลไทระในช่วงสงครามเก็มเป ซึ่งตระกูลโอดะนี้แม้ว่าจะไม่ได้สืบเชื้อสายจักรพรรดิ แต่ก็มีความแข็งแกร่งยาวนาน จนถึงสมัยของโอะดะ โนบุฮิเดะ ซึ่งได้รับฉายาว่า"พยัคฆ์แห่งโอวาริ"ก็สามารถเอาชนะตระกูลอันโจได้ใน ค.ศ.1540 และมาถึงสมัยของโนบุนากะ ซึ่งถือว่าเป็นยุคทองของตระกูลเลยก็ว่าได้ เพราะมีถึงพลปืนอันเกรียงไกร มีขุนพลคนดีอยู่เยอะ อย่างเช่น โทโยโทมิ ฮิเดโยชิ,มาเอดะ โทชิอิเอะ,นิวะ นากาฮิเดะ,ชิบาตะ คัตสึอิเอะ,โมะริ รันมะรุ ฯลฯ อีกมากมายที่คอยช่วยเหลือโนบุนากะจนสามารถเป็นใหญ่ได้ในคันโตและฮอนชู

แต่เมื่อถึง ค.ศ.1582 โนบุนากะก็ถูกลอบสังหารโดยอะเกะชิ มิสึฮิเดะที่วัดฮอนโนจิ หลังจากการสิ้นชีพของโนบุนากะ ตระกูลโอดะจึงถูกริบอำนาจกลายเป็นเพียงตระกูลขนาดเล็ก

## บรรดาขุนศึก

#### 4 จตุรเทพแห่งตระกูลโอดะ

* ชิบาตะ คัตสึอิเอะ
* นิวะ นากาฮิเดะ
* ทากิงาวะ คาซุมาสึ

* อะเกะชิ มิสึฮิเดะ
5 ขุนพลผู้เก่งกาจแห่งโอดะ
* ชิบาตะ คัตสึอิเอะ
* นิวะ นากาฮิเดะ
* ทากิงาวะ คาซุมาสึ

* อะเกะชิ มิสึฮิเดะ
* ฮาชิบะ ฮิเดโยชิ

#### ขุนพลคนอื่น ๆ

* มาเอดะ โทชิอิเอะ
* ซัสสะ นาริมาสะ
* คานิ ไซโซ
* ยาสึเกะ
* อิเคดะ สึเนะโอกิ
* กาโมะ อุจิซาโตะ
* โมริ โยชินาริ
* โมริ นากาโยชิ
* ซากุมะ โมริมาสะ
* อะรากิ มุราชิเกะ
* ทาเกะนากะ ฮันเบ
* อินาบะ อิเท็ตสึ

หมวดหมู่:ตระกูลโอดะ
อโดะ
สกูบี้-ดู ตอน มนต์เพลงแวมไพร์

ส**กูบี้-ดู ตอน มนต์เพลงแวมไพร์** () เป็นภาพยนตร์ที่ทำเพื่อลงวิดีโอโดยเฉพาะในชุดสกูปีดู ออกให้เช่าผ่านทางแอมะซอนอินสแตนต์วิดีโอและไอจูนส์เมื่อวันที่ 22 ธันวาคม ค.ศ. 2011

## ให้เสียง

## เพลงประกอบ

## อ้างอิง

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:การ์ตูนอเมริกัน
สินธพ แก้วพิจิตร

พันโท **สินธพ แก้วพิจิตร**  (เกิด 25 มิถุนายน พ.ศ. 2514)  เป็นนักการเมืองชาวไทย อดีตรองเลขาธิการพรรคประชาธิปัตย์ และอดีตสมาชิกสภาผู้แทนราษฎรจังหวัดนครปฐม สังกัดพรรครวมไทยสร้างชาติ

## ประวัติ
สินธพ เกิดเมื่อวันที่ 25 มิถุนายน พ.ศ. 2514 ที่อำเภอเมืองนครปฐม จังหวัดนครปฐม เป็นบุตรนายสุนทร กับนางอรดี แก้วพิจิตร มีพี่ชายคือสมพัฒน์ แก้วพิจิตร อดีตกรรมการบริหารพรรคชาติไทย ด้านครอบครัวสมรสกับรองศาสตราจารย์ จุฑามาศ แก้วพิจิตร (สกุลเดิม: ทองสุกมาก) รองคณบดีฝ่ายวิจัยบริการวิชาการ และพัฒนาเครือข่าย คณะพัฒนาทรัพยากรมนุษย์สถาบันบัณฑิตพัฒนบริหารศาสตร์ 

สำเร็จการศึกษาจากโรงเรียนเตรียมทหาร รุ่นที่ 32 ปริญญาตรีวิศวกรรมศาสตรบัณฑิต (วิศวกรรมโยธา) โรงเรียนนายร้อยพระจุลจอมเกล้า รุ่นที่ 43 ปริญญาโท สาขา Engineering Management The George Washington University และปริญญาเอก สาขา Computational Sciences and Informatics George Mason Univeresity

## การทำงาน
หลังจากสำเร็จการศึกษาจากโรงเรียนนายร้อยพระจุลจอมเกล้า ได้เลือกเหล่าทหารช่าง และได้ลาศึกษาต่อต่างประเทศ เมื่อจบการศึกษาในระดับปริญญาเอก ได้กลับมารับราชการที่โรงเรียนนายร้อยพระจุลจอมเกล้า และได้ตำแหน่งทางวิชาการ เป็น ผู้ช่วยศาสตราจารย์  

ในเวลาต่อมา สำเร็จหลักสูตรหลักประจำ โรงเรียนเสนาธิการทหารบกโดยตำแหน่งสุดท้าย คือ นายทหารฝ่ายเสนาธิการประจำผู้บังคับบัญชา    

อีกทั้งยังจบหลักสูตรวิทยาลัยป้องกันราชอาณาจักร (วปอ.65)  

## งานการเมือง

หลังจากนายสมพัฒน์ แก้วพิจิตร (พี่ชาย) ถูกตัดสิทธิ์ทางการเมืองเป็นเวลา 5 ปี ในคดียุบพรรคชาติไทย พันโท สินธพ จึงได้เข้ามาทำงานการเมืองแทนพี่ชาย และลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคชาติไทยพัฒนา สามารถเอาชนะนายฐานุพงศ์ รังสิไตรพงศ์ จากพรรคเพื่อไทย ได้รับการเลือกตั้งเป็นครั้งแรก 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งอีกสมัย สังกัดพรรคประชาธิปัตย์ ชนะนางสาวสาวิกา ลิมปะสุวัณณะ จากพรรคอนาคตใหม่ โดยมีคะแนนต่างกันเพียง 4 คะแนน จากการนับคะแนนถึง 2 ครั้ง และในการเลือกตั้ง พ.ศ. 2566 เขาย้ายไปสังกัดพรรครวมไทยสร้างชาติ โดยลงสมัครใน ส.ส. แบบแบ่งเขตที่จังหวัดเดิม และได้รับการเลือกตั้งเป็นสมัยที่สาม

### สมาชิกสภาผู้แทนราษฎร
พันโท สินธพ แก้วพิจิตร ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคชาติไทยพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครปฐม สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครปฐม สังกัดพรรครวมไทยสร้างชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครปฐม สังกัดพรรคกล้าธรรม

## เครื่องราชอิสริยาภรณ์

## อ้างอิง

## แหล่งข้อมูลอื่น
*พันโทสินธพ แก้วพิจิตร , เว็บไซต์รัฐสภาไทย
*ข้อมูลนักการเมืองไทย (พันโทสินธพ แก้วพิจิตร), ศูนย์ข้อมูลนักการเมืองไทย

หมวดหมู่:บุคคลจากอำเภอเมืองนครปฐม
หมวดหมู่:ทหารบกชาวไทย
หมวดหมู่:ผู้ช่วยศาสตราจารย์
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคชาติไทยพัฒนา
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรครวมไทยสร้างชาติ
หมวดหมู่:นักการเมืองพรรคกล้าธรรม
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
อันดับพะยูน

**อันดับพะยูน** เป็นอันดับของสัตว์เลี้ยงลูกด้วยนมขนาดใหญ่อันดับหนึ่ง ใช้ชื่อวิทยาศาสตร์ว่า Sirenia 

เดิมที สัตว์ในอันดับนี้ถูกจัดให้อยู่ในอันดับเดียวกับอันดับวาฬและโลมา (Cetacea) ด้วยเห็นว่าเป็นสัตว์เลี้ยงลูกด้วยนมที่อาศัยอยู่ในทะเล และมีรูปร่างคล้ายคลึงกัน แต่ต่อมาในปี ค.ศ.  1816 อ็องรี มารี ดูว์ครอแต เดอ แบล็งวีล นักสัตววิทยาชาวฝรั่งเศส เป็นบุคคลแรกที่ทำการแยกความแตกต่างระหว่างพะยูนกับโลมาและวาฬ ออกจากกันและจัดพะยูนเข้าไว้ในกลุ่มสัตว์เลี้ยงลูกด้วยนมที่มีกีบในอันดับ Sirenia โดยนับว่าพะยูนมีบรรพบุรุษร่วมกันกับช้างมาก่อน คือ Paenungulata รวมถึงการศึกษาซากดึกดำบรรพ์ของพะยูนสกุล *[[Eotheroides]]* ที่พบในประเทศอียิปต์ พบว่ามีลักษณะบางอย่างเหมือนและใกล้เคียงกันกับ Moeritherium ซึ่งเป็นต้นตระกูลของช้างยุคอีโอซีนตอนต้น (ประมาณ 40 ล้านปีมาแล้ว) *Eotheroides* เป็นสัตว์มี 4 ขา มีฟันครบและอาศัยอยู่ในน้ำ ต่อมามีวิวัฒนาการเพื่อให้อาศัยอยู่ในน้ำได้ดีขึ้น โดยที่ขาหลังจะลดขนาดลงและหายไปในที่สุด ส่วนขาหน้าจะเปลี่ยนแปลงไปมีลักษณะคล้ายใบพายเพื่อให้เหมาะสมกับการว่ายน้ำ จากนั้นก็มีวิวัฒนาการมาเรื่อย ๆ จนกลายมาเป็นพะยูนในปัจจุบัน  อีกทั้ง แอนสท์ แฮคเคิล นักชีววิทยาชาวเยอรมันได้วิจัยเมื่อประมาณ 100 ปีก่อน โดยพบว่าตัวอ่อนของสัตว์ทั้งสองนี้มีโครงสร้างทางสรีระที่คล้ายกันมากจนในอดีตเมื่อ 40 ล้านปีก่อน ช้างและพะยูนมีต้นตระกูลร่วมกัน ถึงวันนี้มันก็ยังมีงวงและจมูกที่ใช้หายใจเหมือนกัน มีพฤติกรรมสืบพันธุ์ที่คล้ายคลึงกัน และเลี้ยงลูกด้วยนมเหมือนกัน 

ปัจจุบัน พะยูนได้ถูกแบ่งออกเป็น 2 วงศ์ คือ Dugongidae และTrichechidae แบ่งได้เป็น 2 สกุล 4 ชนิด กระจายพันธุ์ไปในทะเลและแม่น้ำสายใหญ่ในเขตร้อนและเขตอบอุ่นทั่วโลก กินอาหารจำพวก หญ้าทะเล, สาหร่ายและตะไคร่น้ำ เป็นอาหาร

โดยพะยูนชนิดที่ใหญ่ที่สุดเท่าที่เคยมีมา คือ วัวทะเลชเตลเลอร์ (*Hydrodamalis gigas*) ที่อยู่ในวงศ์ Dugongidae ที่มีความยาวถึง 7 เมตร แต่ปัจจุบันได้สูญพันธุ์ไปแล้วเมื่อราว 300 ปีก่อน

โดยคำว่า "Sirenia" นั้นมาจากคำว่า "ไซเรน" ซึ่งเป็นอสูรกายที่อาศัยอยู่ในทะเลในเทพปกรณัมกรีก

## ดูเพิ่ม
*Paenungulata

## อ้างอิง

## แหล่งข้อมูลอื่น

*เว็บไซต์องค์กรอนุรักษ์พะยูน 

หมวดหมู่:สัตว์เลี้ยงลูกด้วยน้ำนม
หมวดหมู่:อันดับพะยูน
อาร์พีจี-7

**อาร์พีจี-7** () เป็นเครื่องยิงจรวดที่มีน้ำหนักเบา มีขนาดลำกล้อง 40 มิลลิเมตร บรรจุลูกจรวดทางปากลำกล้อง สามารถนำไปได้เพียงบุคคลเดียว ยิงด้วยการเล็งตรงจากท่าประทับบ่า ท่านอนราบ หรือใช้ขาหยั่งในการยิง ปรับปรุงมาจากเครื่องยิงจรวดอาร์พีจี-2 ในส่วนของแท่งดินขับ ทำให้มีระยะยิงมากขึ้นกว่าเดิม 

เครื่องยิงจรวดอาร์พีจี-7 เดิมผลิตโดยโรงงานอาวุธของกองทัพสหภาพโซเวียต ปัจจุบันถือเป็นสิทธิบัตรของบริษัทบาซัลต์ (Bazalt) ประเทศรัสเซีย รวมถึงมีการใช้สิทธิบัตรอาวุธรุ่นนี้นี้ในการผลิตในประเทศด้วย เช่น ไทป์ 69 ของประเทศจีน ฯลฯ เป็นต้น ด้วยความเรียบง่าย มีราคาถูก และมีประสิทธิภาพพอสมควร ทำให้เครื่องยิงจรวดรุ่นนี้เป็นที่นิยมใช้กันแพร่หลายในกลุ่มกองกำลังติดอาวุธต่างๆ มาจนถึงปัจจุบัน 

## แหล่งข้อมูลอื่น

หมวดหมู่:เครื่องยิงอาร์พีจี
หมวดหมู่:อาวุธต่อสู้รถถัง
จัดจ์เมนท์เดย์ (2007)

**จัดจ์เมนท์เดย์ (2007)** (อังกฤษ:Judgment Day (2007)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 พฤษภาคม ค.ศ. 2007 ณ สนามสก็อตต์เรด เซ็นเตอร์ ในเมืองเซนต์หลุยส์, รัฐมิสซูรี ซึ่งเป็นรายการในลำดับรายการแบคแลช ครั้งที่ 9 และจัดหลังจากศึกแบคแลช (2007) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

## เบื้องหลัง/ก่อนถึงศึกจัดจ์เมนท์เดย์
### เรื่องราวการชิงแชมป์โลก WWE ระหว่าง จอห์น ซีนา กับ เดอะ เกรท คาลี
ในศึกรอว์ (30 เมษายน ค.ศ. 2007) เดอะ เกรท คาลี ได้แอบลอบทำร้าย ชอว์น ไมเคิลส์, เอดจ์ และ แรนดี ออร์ตัน ทำให้ไม่มีสิทธิ์ชิงแชมป์โลก WWE ต่อมาจอห์น ซีนาได้ออกมาท่าคนที่ลอบทำร้าย ชอว์น ไมเคิลส์, เอดจ์ และ แรนดี ออร์ตัน พอเดอะ เกรท คาลี เดินออกมาจอห์น ซีนาทำหน้านิ่งและกลืนน้ำลาย เมื่อเห็นเดอะ เกรท คาลี และจอห์น ซีนาได้เข้าไปลุยเดอะ เกรท คาลี แต่สุดท้ายโดนใส่ท่า Khali Bomb ของเดอะ เกรท คาลีไป ต่อมาในศึกรอว์ (7  พฤษภาคม ค.ศ. 2007) เดอะ เกรท คาลี ได้กลายเป็นผู้ท่าชิงแชมป์โลก WWE อันดับ 1 ในศึกจัดจ์เมนท์เดย์ โดยใส่ท่า Khali Bomb กับชอว์น ไมเคิลส์ แล้วน็อกเอ้าน์ไป  ต่อมาเดอะ เกรท คาลี ได้ขโมยเข็มขัดแชมป์โลก WWE ของจอห์น ซีนามา ต่อมาในศึกรอว์ (14  พฤษภาคม ค.ศ. 2007) จอห์น ซีนาพยายามจะเอาเข็มขัดแชมป์โลก WWE คืนจากเดอะ เกรท คาลี แต่ไม่สำเร็จ โดนลอบทำร้ายเสียก่อน

### เรื่องราวการชิงแชมป์โลกเฮฟวีเวท ระหว่าง เอดจ์ กับ บาทิสตา
ในศึกสแมคดาวน์! (11  พฤษภาคม ค.ศ. 2007) ในแมทช์การปล้ำระหว่าง ดิอันเดอร์เทเกอร์ กับ บาทิสตา ในกรงเหล็ก Steel Cage ชิงแชมป์โลกเฮฟวีเวท ปรากฏว่าเสมอกันและทำให้แชมป์ไม่เปลี่ยนมือ หลังแมทช์มาร์ค เฮนรี ได้ออกมาลอบทำร้าย ดิอันเดอร์เทเกอร์ จนหมดสภาพ และเอดจ์ ได้ใช้โอกาสใช้สิทธิ์มันนี่อินเดอะแบงค์ ที่ได้มาจาก มิสเตอร์เคนนาดี ชิงแชมป์โลกเฮฟวีเวทจาก ดิอันเดอร์เทเกอร์ และชนะไปในที่สุด ต่อมาในศึกสแมคดาวน์! (18  พฤษภาคม ค.ศ. 2007) บาทิสตา ได้กลายเป็นผู้ท่าชิงแชมป์โลกเฮฟวีเวท อันดับ 1 ในศึกจัดจ์เมนท์เดย์

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี จัดจ์เมนท์เดย์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*Official Judgment Day 2007 website 

หมวดหมู่:มวยปล้ำอาชีพในปี พ.ศ. 2550
หมวดหมู่:จัดจ์เมนท์เดย์
หมวดหมู่:กีฬาในเซนต์หลุยส์ (รัฐมิสซูรี)
แกว ปุตเรียะซเม็ย

**แกว ปุตเรียะซเม็ย** หรือ **แก้ว พุทธรัศมี** (, *แกว พุทฺธฺรสฺมี*; เกิด 1 ตุลาคม พ.ศ. 2497) เกิดที่จังหวัดกำปงจามเมื่อ 1 ตุลาคม พ.ศ. 2497  เป็นนักการเมืองกัมพูชา, พระชามาดาของพระบาทสมเด็จพระนโรดม สีหนุ และเป็นชาวกัมพูชาเชื้อสายจีน ในวันที่ 19 ตุลาคม พ.ศ. 2549 ได้รับเลือกให้เป็นหัวหน้าพรรคฟุนซินเปกซึ่งเป็นพรรคนิยมเจ้าในกัมพูชา สืบต่อจากสมเด็จกรมพระนโรดม รณฤทธิ์

## อ้างอิง

## แหล่งข้อมูลอื่น
* Cambodian royalists aim to remove prince

หมวดหมู่:นักการเมืองกัมพูชา
หมวดหมู่:บุคคลจากจังหวัดกำปงจาม
หมวดหมู่:ชาวกัมพูชาเชื้อสายจีน
ลต ฉาย

**ลต ฉาย** (Saloth Chhay) เกิดประมาณ พ.ศ. 2463 – 2465 เป็นนักการเมืองและนักหนังสือพิมพ์ฝ่ายซ้ายชาวกัมพูชา ซึ่งมีบทบาททางการเมืองในช่วง พ.ศ. 2493 จนถึงก่อนเขมรแดงครองอำนาจ เขาเป็นที่รู้จักเพราะเป็นพี่ชายของลต ซอร์หรือพล พต ซึ่งต่อมาเป็นผู้นำพรรคคอมมิวนิสต์กัมพูชาและมีอิทธิพลทางการเมืองของกัมพูชา เชื่อกันว่าเขาถูกฆ่าตายไม่นานหลังจากพนมเปญแตกหรืออาจจะเสียชีวิตระหว่างที่ออกจากพนมเปญ
## การทำงาน
ฉายเกิดในครอบครัวชนชั้นกลางในเปรกซเบา จังหวัดกำปงธม ต่อมาได้เข้ามาอยู่ในพนมเปญเมื่อประมาณ พ.ศ. 2473 โดยที่ญาติของเขามีความใกล้ชิดกับกษัตริย์กัมพูชาในขณะนั้นคือพระสีสุวัตถิ์ มุนีวงศ์ ฉายมีความสนใจต่อการเรียกร้องเอกราชที่สมบูรณ์ของกัมพูชา ทำให้เขาเข้าร่วมกลุ่มกองโจรกับเซิง งอกทัญเมื่อประมาณ พ.ศ. 2493 และเขาได้ติดต่อกับผู้นำกลุ่มเขมรอิสระคือพระนโรดม จันทรังสีด้วย

ฉายเป็นผู้ให้การสนับสนุนลต ซอร์ น้องชายของเขาเมื่อกลับจากปารีสเมื่อ พ.ศ. 2496 ให้เข้ามาทำงานกับพระนโรดม จันทรังสี แต่ซอร์ปฏิเสธการทำงานกับระบบเจ้าขุนมูลนาย ซอร์ได้อาศัยความสัมพันธ์ของฉายกับกลุ่มคอมมิวนิสต์ที่ต่อต้านจักรวรรดินิยม โดยฉายร่วมมือกับกลุ่มเวียดมิญที่เคลื่อนไหวตามแนวชายแดนกัมพูชาและพาน้องชายของเขาไปเข้าร่วมด้วย และซอร์ได้เข้าร่มในสมาคมเขมรอิสระในที่สุด

กัมพูชาได้รับเอกราชเมื่อพ.ศ. 2496 โดยมีพระนโรดม สีหนุเป็นผู้นำ ฉายเข้ามาเล่นการเมืองกับกรมประชาชนซึ่งเป็นองค์กรถูกกฎหมายของพรรคคอมมิวนิสต์กัมพูชา เขาได้ร่วมกับ เซิน ฟอกโทว ทัช เฟือน และ ฮู ยวน ก่อตั้งคณะกรรมการปกป้องนโยบายเป็นกลางของพระมหากษัตริย์ ใน พ.ศ. 2498 ฉายถูกจับใน พ.ศ. 2498 หลังจากที่หนังสือพิมพ์สามัคคี (Sammaki) โจมตีข้อตกลงทางการทหารระหว่างกัมพูชากับสหรัฐอเมริกา ในช่วงหลัง พ.ศ. 2503 กรมประชาชนถูกกดดันโดยระบอบสังคมของพระนโรดม สีหนุ ฉายถูกขังคุกอีกครั้งเมื่อ พ.ศ. 2512 แต่ถูกปล่อยตัวหลังการรัฐประหาร พ.ศ. 2513 โดยลน นล ระหว่างพ.ศ. 2514 – 2515 ฉายเป็นบรรณาธิการของหนังสือพิมพ์ประโยชัน แขมร์ และเข้าร่วมกับกรมประชาชนที่รื้อฟื้นขึ้นมาใหม่
## เสียชีวิต
ฉายเสียชีวิตหลังจากกองทัพเขมรแดงเข้ายึดพนมเปญได้ไม่นาน กองทัพเขมรแดงได้กวาดต้อนประชาชนออกจากเมือง โดยกล่าวอ้างว่าสหรัฐอเมริกาจะมาทิ้งระเบิด เชื่อว่าฉายเสียชีวิตระหว่างการอพยพออกจากพนมเปญหรือถูกทหารเขมรแดงฆ่าตาย
## อ้างอิง

*Corfield, J. *Khmers stand up!: a history of the Cambodian government 1970-1975*, Monash University, 1994, ISBN 9780732605650
*Chandler, D. *Brother number one: a political biography of Pol Pot*, Westview, 1999, ISBN 9780813335100
*Kiernan, B. *How Pol Pot came to power*, Yale UP, 2004

หมวดหมู่:เสียชีวิตจากการฆ่าล้างเผ่าพันธ์ุชาวเขมร
หมวดหมู่:นักหนังสือพิมพ์ชาวกัมพูชา
หมวดหมู่:บุคคลจากจังหวัดกำปงธม
หมวดหมู่:พล พต
ซีตูกินตุง

**ซีตูกินตุง** หรือ **ทะเลสาบกินตุง** () เป็นทะเลสาบประดิษฐ์ในเขตตาเงอรัง ประเทศอินโดนีเซีย สร้างขึ้นโดยเขื่อนสูง 16 เมตรซึ่งถูกสร้างขึ้นโดยรัฐบาลอาณานิคมดัตช์ใน พ.ศ. 2476 เขื่อนนี้แตกเมื่อวันที่ 27 มีนาคม พ.ศ. 2552 ทำให้ทะเลสาบแห้ง และน้ำท่วมที่เกิดขึ้นคร่าชีวิตประชาชนไปอย่างน้อย 100 ราย 

## อ้างอิง

หมวดหมู่:ภัยพิบัติในประเทศอินโดนีเซีย
หมวดหมู่:การวิบัติของเขื่อน
หมวดหมู่:เขื่อน
หมวดหมู่:สิ่งก่อสร้างในประเทศอินโดนีเซีย
หมวดหมู่:จังหวัดบันเติน
โยตะ ซาโต

**โยตะ ซาโต** (, ) อดีตนักมวยสากลชาวญี่ปุ่น เป็นอดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) ในสังกัดค่ายเคียวเอะ (สังกัดเดียวกับยูริ อาร์บาชาค็อฟ)
## ประวัติ
ซาโตเกิดเมื่อวันที่ 1 เมษายน ค.ศ. 1984 ที่เมืองโมริโอกะ จังหวัดอิวาเตะ ประเทศญี่ปุ่น เริ่มชกมวยครั้งแรกเมื่อปี ค.ศ. 2004 ด้วยการแพ้คะแนน 4 ยก ต่อนักมวยชาวญี่ปุ่นด้วยกันเอง ที่โครากูเอ็งฮอลในกรุงโตเกียว ซึ่งต่อมาซาโตก็ได้แพ้อีกหนึ่งครั้งเมื่อปี ค.ศ. 2005 และเสมออีกครั้งหนึ่งในปี ค.ศ. 2009 ต่อมาซาโตได้ครองแชมป์ญี่ปุ่นในรุ่นซูเปอร์ฟลายเวท

ซาโตได้ตำแหน่งแชมป์โลก WBC ด้วยการเอาชนะคะแนนอย่างเป็นเอกฉันท์ 12 ยก ด้วยคะแนน 114-112, 116-110, และ 114-112 ต่อ สุริยัน ศ.รุ่งวิสัย นักมวยชาวไทย เมื่อวันที่ 27 มีนาคม ค.ศ. 2012 ที่โครากูเอ็งฮอล ซึ่งซาโตเป็นผู้ท้าชิงในฐานะรองแชมป์โลก WBC อันดับที่ 3 ซึ่งก่อนหน้านั้นซาโตมีสถิติการชกที่ไม่แพ้หรือเสมอใครติดต่อมาถึง 18 ครั้ง  มีส่วนสูง 171 เซนติเมตร สูงกว่าสุริยันถึง 10 เซนติเมตร และเป็นฝ่ายใช้ช่วงชกที่ยาวกว่าชกวงนอกตลอด อีกทั้งในยกที่ 3 ซาโตสามารถชกสุริยันลงไปให้กรรมการนับ 8 ได้ถึง 2 ครั้งด้วย ซึ่งภายหลังเมื่อทราบผลการตัดสิน ซาโตถึงกับร้องไห้ด้วยความดีใจ และกล่าวว่าขอมอบตำแหน่งนี้เป็นของขวัญให้แก่ชาวญี่ปุ่นที่ประสบภัยสึนามิเมื่อปีที่ผ่านมา

ซาโตป้องกันตำแหน่งแชมป์ได้ 2 ครั้ง ด้วยการเอาชนะคะแนน ซิลเวสเตอร์ โลเปซ นักมวยชาวฟิลิปปินส์ และชนะคะแนนเรียว อากาโอะ นักมวยชาวญี่ปุ่นด้วยกันมาได้ ซึ่งซาโตสามารถป้องกันตำแหน่งไว้ได้ด้วยการเอาชนะอย่างขาดลอยทั้ง 2 ครั้ง และได้พัฒนาฝีมือการชกขึ้นเรื่อย ๆ ก่อนจะเดินทางมายังประเทศไทย เพื่อป้องกันตำแหน่งกับศรีสะเกษ ศ.รุ่งวิสัย นักมวยชาวไทยที่จังหวัดศรีสะเกษ ตามสัญญาที่มีให้กันก่อนหน้านั้น ซึ่งทางซาโตได้ตั้งเงื่อนไขไว้ 4 ข้อ คือ 1. ต้องชกในเวทีในร่ม ติดเครื่องปรับอากาศ 2. ต้องเดินทางด้วยเครื่องบินชั้นเฟิร์สคลาส 3. ขอพักในโรงแรมห้าดาวที่จังหวัดอุบลราชธานีเท่านั้น เนื่องจากมีร้านอาหารญี่ปุ่น 4. กรรมการต้องมาจากชาติแถบทวีปยุโรปหรืออเมริกาเท่านั้น 

นอกจากนี้แล้วยังถือว่าเป็นนักมวยชาวญี่ปุ่นคนแรกในรอบเกือบ 50 ปี ที่เดินทางมาป้องกันตำแหน่งแชมป์โลกในประเทศไทย โดยคู่ล่าสุดนั้นเกิดขึ้นเมื่อต้นปี ค.ศ. 1964 เป็นการชกระหว่างฮิโรยูกิ เอบิฮาระ กับโผน กิ่งเพชร ที่เวทีราชดำเนิน ผลปรากฏว่าโผนเป็นฝ่ายชนะคะแนนไป

โยตะ ซาโต ชกกับศรีสะเกษ เมื่อวันที่ 3 พฤษภาคม ค.ศ. 2013 และเป็นฝ่ายถูกศรีสะเกษเดินหน้าเข้าหาและออกหมัดสลับลำตัวกับใบหน้าตลอด โดยเฉพาะในปลายยกที่ 7 ที่โดนถลุงอยู่ฝ่ายเดียว แต่ก็ไม่ยอมลงไปให้กรรมการนับ จนกระทั่งกรรมการมายุติการชกลงในต้นยกที่ 8 เสียแชมป์ไปในการชกครั้งนี้

## อ้างอิง

หมวดหมู่:นักมวยสากลชาวญี่ปุ่น
หมวดหมู่:แชมป์โลก WBC

หมวดหมู่:บุคคลจากโมริโอกะ
ซัมเมอร์สแลม (1995)

**ซัมเมอร์สแลม (1995) ** เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี จัดในวันที่ 27 สิงหาคม พ.ศ. 2538 ณ สนามพิตต์สเบิร์ก ไซวิค อารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,062 คน โดยมีนักมวยปล้ำจากสมาคมของ WWF

## ดูเพิ่ม
* ซัมเมอร์สแลม
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

* Official 1995 SummerSlam site

หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2538
มุขนายกกิตติคุณ

[150px|thumb|right|[พระคาร์ดินัลไมเกิ้ล มีชัย กิจบุญชู อัครมุขนายกกิตติคุณมิสซังโรมันคาทอลิกกรุงเทพฯ]]
ในคริสตจักรโรมันคาทอลิก **มุขนายกกิตติคุณ** () หรือ **พระสังฆราชกิตติคุณ** หมายถึง มุขนายกที่ได้รับอนุมัติจากพระสันตะปาปาให้ลาออกจากตำแหน่ง กรณีเป็นอัครมุขนายกที่ลาออกเรียกว่า**อัครมุขนายกกิตติคุณ** เนื่องจากมุขนายกกิตติคุณพ้นจากอำนาจในการบริหารมุขมณฑลแล้ว ประมวลกฎหมายพระศาสนจักรจึงถือว่ามุขนายกกิตติคุณเป็นมุขนายกเกียรตินามประเภทหนึ่ง

## ในประเทศไทย
ในปัจจุบันประเทศไทยมีมุขนายกมิสซังที่เกษียณแล้วและยังมีชีวิตอยู่ 7 ท่าน ได้แก่
* เขตมิสซังกรุงเทพฯ - พระคาร์ดินัลไมเกิ้ล มีชัย กิจบุญชู
* เขตมิสซังกรุงเทพฯ - พระคาร์ดินัลฟรังซิสเซเวียร์ เกรียงศักดิ์ โกวิทวาณิช
* เขตมิสซังจันทบุรี - พระคุณเจ้าลอเรนซ์ เทียนชัย สมานจิต
* เขตมิสซังท่าแร่-หนองแสง - พระคุณเจ้าหลุยส์ จำเนียร สันติสุขนิรันดร์
* เขตมิสซังอุบลราชธานี - พระคุณเจ้าฟิลิป บรรจง ไชยรา
* เขตมิสซังนครสวรรค์ - พระคุณเจ้ายอแซฟ พิบูลย์ วิสิฐนนทชัย
* เขตมิสซังสุราษฎร์ธานี - พระคุณเจ้าโยเซฟ  ประธาน ศรีดารุณศีล

## อ้างอิง

หมวดหมู่:มุขนายก
อึด ฟัด อัด ถล่มเมืองตำรวจ

***อึด ฟัด อัด ถล่มเมืองตำรวจ*** (; ) เป็นภาพยนตร์ฮ่องกง ค.ศ. 2007 แนวแอ็คชั่นอาชญากรรม ที่เขียน, ผลิต และกำกับโดย เบนนี่ ชาน นำแสดงโดย เซียะ ถิงฟง, หยู เหวินเล่อ และ เจย์ซี ชาน (บุตรชายของเฉินหลง) ในบทของสามเจ้าหน้าที่ตำรวจที่ปฏิบัติภารกิจร่วมกัน โดยมีภูมิหลังที่ต้องการขับโค่นแก๊งอาชญากรซึ่งนำโดย เทียน เหยี่ยนเซิน (นำแสดงโดย อู๋จิง)

## เนื้อเรื่องย่อ
เป็นเรื่องราวที่เกี่ยวกับตำรวจหนุ่มสามรายซึ่งมีบุคลิกที่แตกต่างกันอย่างสิ้นเชิง ทั้งอุปนิสัย ตลอดจนการปฏิบัติหน้าที่การงาน โดยที่ทั้งสามต่างไม่ได้เป็นเพื่อนกันมาก่อน หากแต่มีความต้องการที่จะตามล่าแก๊งอาชญากรกลุ่มหนึ่งด้วยเหตุผลที่ต่างกันไป โดยเป็นเหตุผลส่วนตัวนอกเหนือจากการทำงานล้วนๆ อันเกิดจากเหตุจารกรรม ณ ใจกลางเมืองฮ่องกง เมื่อกลุ่มอาชญากรจากแผ่นดินใหญ่ได้ก่อเหตุวางระเบิดเพื่อปล้นรถขนเงิน จากเหตุวินาศกรรมครั้งนี้เอง ที่ทำให้เฉินจิ้นต้องสูญเสียแฟนสาวจากเหตุการณ์ในครั้งนั้น แล้วเขาก็ได้สาบานว่าจะต้องกระทำการล้างแค้นนี้ให้ได้

## นักแสดงนำ
* เซียะ ถิงฟง รับบทเป็น เฉินจิ้น
* หยู เหวินเล่อ รับบทเป็น ฟาง หยีเหว่ย
* เจย์ซี ชาน รับบทเป็น เว่ย จิงเหอ
* อู๋จิง รับบทเป็น เทียน เหยี่ยนเซิน
* หลอ ฮุยกวง

## การเผยแพร่
บริษัทไวน์สไตน์ ซึ่งเป็นผู้จัดจำหน่ายภาพยนตร์ ได้รับสิทธิ์ในการเผยแพร่ *อึด ฟัด อัด ถล่มเมืองตำรวจ* ในหลายพื้นที่ ซึ่งเป็นเขตที่พูดภาษาอังกฤษ บริษัทดราก้อนไดนาสตี้ ได้เปิดตัว ดีวีดี "ทูดิสก์ อัลติเมทอิดิชัน" ในสหรัฐอเมริกา ณ วันที่ 10 มิถุนายน ค.ศ. 2008 ซึ่งมีฟีเจอร์พิเศษเป็นจำนวนมากเหมือนกับที่เปิดตัวในฮ่องกง ส่วนฉบับบลูเรย์ดิสก์ของภาพยนตร์โดยบริษัทเดียวกันได้รับการเปิดตัวในภายหลังในเดือนสิงหาคม ค.ศ. 2010

## การตอบรับ
ภาพยนตร์ได้รับความเห็นที่หลากหลายโดยทั่วไป บทเขียนในนิตยสารเหมียว เพอร์รี่ แลม พบว่ามีสำบัดสำนวนในการบอกเล่าเรื่องราวของ เบนนี่ ชาน แต่วิจารณ์ในส่วนท้ายถึงความล้มเหลวในการแถลงการณ์

## อ้างอิง

## แหล่งข้อมูลอื่น
* 
* Invisible Target on cinemasie
* 
* 
* 

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฮ่องกง
หมวดหมู่:ภาพยนตร์โลดโผน
ปะฉะดะ คนเหนือยุทธ

***ปะฉะดะ คนเหนือยุทธ*** (; ) เป็นภาพยนตร์ ค.ศ. 2006 แนวแอ็คชั่นศิลปะการต่อสู้ กำกับการแสดงโดย วิลสัน ยิป และออกแบบท่าต่อสู้โดย ดอนนี่ เยน ผู้ซึ่งร่วมแสดงในภาพยนตร์ ภาพยนตร์ชุดนี้อิงจากการ์ตูนฮ่องกง *[[สำนักพยัคฆ์มังกร]]* ซึ่งใช้ชื่อในฉบับภาษาจีนเช่นเดียวกับชื่อภาพยนตร์ การเปิดตัวภาพยนตร์ชุดนี้ในทุกเขตพื้นที่ที่ใช้ภาษาอังกฤษได้รับการจัดการโดยบริษัทไวน์สไตน์

กระสอบทรายที่สร้างขึ้นเพื่อใช้ในภาพยนตร์ วัดความสูงได้ประมาณ 8 ฟุต (2.4 เมตร), กว้าง 5 ฟุต (1.5 เมตร) และมีน้ำหนักที่ประมาณ 400 ปอนด์ ซึ่งได้รับการรับรองว่าเป็นขนาดที่ใหญ่ที่สุดในโลกโดยกินเนสส์เวิลด์เรคอร์ด

## เนื้อเรื่องย่อ
เป็นเรื่องราวของสองพี่น้องผู้ใช้ศิลปะการต่อสู้เพื่อผดุงความยุติธรรม หวังเสี่ยวหู่ และ หวังเสี่ยวหลง ที่ได้พลัดพรากจากกันเมื่อเยาว์วัย ก่อนที่จะโคจรมาพบกันที่ภัตตาคารแห่งหนึ่ง โดยหวังเสี่ยวหลงเป็นฝ่ายทำงานให้พรรคพรรคโรซา ซึ่งมีหม่าคุนเป็นหัวหน้าแก๊ง ทั้งคู่ได้ประมือกันครั้งหนึ่งก่อนที่จะแยกย้ายไป แล้วก็มาพบกันอีกครั้ง ณ ภัตตาคารอาหารญี่ปุ่น ในครั้งนี้ทั้งคู่ได้พบกับ สือเฮยหลง ผู้ชำนาญยุทธเพลงกระบองสองท่อน แล้วหวังเสี่ยวหู่กับสือเฮยหลง ก็ได้เดินทางมาเพื่อขอฝึกวิชากับสำนักพยัคฆ์มังกร ในเวลาต่อมา สำนักพยัคฆ์มังกรแห่งนี้ก็ถูกเทพเพลิงเมฆาถล่มจนพินาศ

## นักแสดงนำ
* ดอนนี่ เยน รับบทเป็น หวังเสี่ยวหลง
* เซียะ ถิงฟง รับบทเป็น หวังเสี่ยวหู่
* หยู เหวินเล่อ รับบทเป็น สือเฮยหลง
* กู่ เทียนเล่อ พากย์เสียง จอมมารชิบุมิ (เทพเพลิงเมฆา)
* หยวน หัว รับบทเป็น อาจารย์หวัง
* หวงยี่หลาง รับบทเป็น อาจารย์ฉี

## ภาคต่อ
ในการให้สัมภาษณ์ของลูกทีมผลิตที่ฮ่องกง ได้มีการกล่าวถึงนักแสดงรวมถึงทีมงานต่างมีความมุ่งมั่นจะสร้างภาคต่อเพื่อขยายเนื้อเรื่องนับจากฤดูร้อน ค.ศ. 2007 อย่างไรก็ตาม ข้อผูกมัดด้านการคัดเลือกนักแสดงชุดเดิมนั้นมีรายชื่อติดอยู่ในโครงการอื่น จึงยังไม่มีสัญญาณในการผลิตหรือวันประกาศการเสร็จสิ้น ขณะที่ ค.ศ. 2010 ก็มิได้มีการประกาศถึงภาคต่อ และอย่างเป็นนัยใด ๆ โดยภาคต่อนี้ได้รับการละเลยไปอย่างเงียบ ๆ

## อ้างอิง

## แหล่งข้อมูลอื่น
* 
* 
* ''Dragon Tiger Gate'' at the Hong Kong Movie Database
* ''Dragon Tiger Gate''  on LoveAsianFilm.com
* ''Dragon Tiger Gate'' plot synopsis on donnieyen.com 
* ''Dragon Tiger Gate'' film review

หมวดหมู่:เจิน จื่อตัน
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่สร้างจากการ์ตูน
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์กังฟู
หมวดหมู่:ภาพยนตร์ที่กำกับโดย วิลสัน ยิป
หมวดหมู่:สำนักพยัคฆ์มังกร
ทรังคซ์

**ทรังคซ์** (; ) เป็นตัวละครจากการ์ตูนเรื่องดราก้อนบอล ซึ่งชาวดาวไซย่ามีสถานภาพเป็นนักรบที่เก่งกาจ และกลายร่างเป็นลิงยักษ์ได้เมื่อเห็นพระจันทร์เต็มดวงตราบเท่าที่ตนยังมีหางอยู่ (โดยปกติแล้วจะมีหางเหมือนลิง)

## ประวัติ

### ทรังคซ์ปัจจุบัน
ลูกชายของเบจิต้ากับบลูม่า ที่เกิดมาในยุคที่ทรังค์ในอนาคตกับเซลมาแก้ไขอดีต จึงใช้ชีวิตมาปกติถูกเบจิต้าฝึกฝน กับถูกบลูม่าตามใจ จนเป็นเด็กเหลวไหล กับแก่กว่าโกเท็น 1 ปี จึงเก่งกว่าบเป็นซูเปอร์ไซย่ามาแต่เกิดเหมือนโกเท็น

### ทรังคซ์อนาคต
เด็กหนุ่มจากโลกอนาคต (เส้นเวลาที่ 2) เป็นลูกชายของเบจิต้ากับบลูม่า และเป็นผู้ฆ่าเซล (ร่างแรก) กับมนุษย์ดัดแปลงหมายเลข 17-18 ในอนาคต เขานั่งไทม์แมชชีนย้อนอดีตมาหาโกคูเพื่อแก้ไขอดีต โดยเขาได้มอบยารักษาโรคหัวใจให้กับโกคู เพราะถ้าหากโกคูไม่ตายด้วยโรคหัวใจ อนาคตอันเลวร้ายที่เขากำลังเผชิญอยู่ในขณะนี้ก็จะได้ไม่เกิดขึ้น ส่วนทรังคซ์ในโลกปัจจุบันที่ยังเป็นทารกอยู่ ก็ได้เติบโตขึ้นมาอย่างสุขสบาย ต่างกับทรังคซ์ในโลกอนาคต เนื่องจากเหล่าร้ายได้ถูกพวกโกคูกำจัดไปหมดสิ้นแล้ว

ต่อมาทรังคซ์อนาคตได้กลับมาปรากฏตัวอีกครั้งในดราก้อนบอลซูเปอร์ โดยมาขอความช่วยเหลือให้พวกโกคูช่วยโค่นล้มกับโกคูแบล็คหรือซามัส ซึ่งหลังจากจัดการสำเร็จ แต่ก็ต้องแลกกับไทม์ไลน์ของทรังคซ์อนาคตถูกเซ็นโออนาคตลบหายไป ต่อมาทรังคซ์อนาคตกับไมในไทม์ไลน์ของทรังคซ์อนาคตได้เดินทางไปอยู่ในเส้นเวลาที่สองของทรังคซ์อนาคต (เส้นเวลาที่ 7) ซึ่งเป็นเส้นเวลาใหม่ที่ไม่มีโกคูแบล็คหรือซามัสมากำจัดมนุษย์

## ครอบครัว
* เบจิต้า (พ่อ)
* บูลม่า (แม่)
* บรา (น้องสาว)

## ท่าไม้ตาย

### ท่าไม้ตายของทรังคซ์ปัจจุบัน
* ดับเบิลบัสเตอร์ (Double Buster)

### ท่าไม้ตายของทรังคซ์อนาคต
* เบิร์นนิ่งแอ็คแทค (Burning attack) - ท่าที่ใช้กับฟรีสเซอร์
* พลังคลื่นเต่า (Kamehameha)
* การ์ลิคกัน (Garlic Gun) 
* ไฟนอลแฟลช (Final Flash) 

## เกี่ยวกับตัวละคร
* ชื่อของทรังคซ์ มาจาก "Trunks" ที่แปลว่า กางเกงในแบบบ็อกเซอร์

## อ้างอิง

หมวดหมู่:ตัวละครในดราก้อนบอล
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2534
หมวดหมู่:ตัวละครที่เป็นลูกผสมสิ่งมีชีวิตนอกโลก–มนุษย์
หมวดหมู่:ชาวไซย่า
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวละครที่เป็นทหาร
หมวดหมู่:ตัวละครที่เป็นตำรวจ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
อิมวู

**อิมวู** เป็นเครือข่ายสังคมออนไลน์ซึ่งสมาชิกใช้ตัวการ์ตูน 3 มิติเพื่อสนทนา, การทำสินค้าเพื่อขายและเล่นเกม. IMVU มีมากกว่า 50 ล้านคนที่ลงทะเบียน 10 ล้านผู้เข้าชมที่ไม่ซ้ำกันต่อเดือน IMVU มีแคตตาล็อกสินค้าเสมือนที่ใหญ่ที่สุดของโลก คือ มากกว่า 10 ล้านชิ้น (บางชิ้นถูกซ่อนได้โดยผู้สร้างสินค้า) โดยสินค้าเกือบทั้งหมดที่ถูกสร้างขึ้นโดยสมาชิก  ก่อตั้งขึ้นในปี 2004 IMVU ได้รับการสนับสนุนโดย บริษัท ร่วมทุนกับนักลงทุน Menlo Ventures, Allegis ทุน Bridgescale พันธมิตรและทุนซื้อที่ดีที่สุดและตั้งอยู่ใน Mountain View, California

หมวดหมู่:บริการเครือข่ายสังคม
วัวทะเลชเต็ลเลอร์

**วัวทะเลชเต็ลเลอร์** (; ) เป็นสัตว์เลี้ยงลูกด้วยนมในทะเลขนาดใหญ่ชนิดหนึ่งในอันดับพะยูน (Sirenia) จัดเป็นเพียงชนิดเดียวเท่านั้นที่อยู่ในสกุล *Hydrodamalis* 

วัวทะเลชเต็ลเลอร์จัดเป็นพะยูนที่มีขนาดใหญ่ที่สุดในโลกที่เคยปรากฏมา มีความยาวเต็มที่ได้ถึง 8 เมตร น้ำหนักมากถึง 3 ตัน นับได้ว่ามีขนาดพอ ๆ กับวาฬเพชฌฆาต อาศัยอยู่เป็นฝูงเล็ก ๆ ในเขตอาร์กติกและช่องแคบเบริงซึ่งอยู่ระหว่างสหรัฐกับสหภาพโซเวียต เมื่อกลางปี ค.ศ. 2017 ได้มีค้นพบโครงกระดูกของวัวทะเลชเต็ลเลอร์ที่มีความสมบูรณ์ที่สุดที่ชายฝั่งทะเลของอุทยานธรรมชาติคอมมานดอร์สกีในไซบีเรีย โดยซากนี้มีความยาว 5.2 เมตร ขาดเพียงส่วนหัวและกระดูกที่ต่อจากนั้น ซึ่งถ้าหากเป็นซากที่สมบูรณ์แล้วอาจจะยาวได้ถึง 6 เมตร

วัวทะเลชเต็ลเลอร์ได้รับการค้นพบโดยเกออร์ค วิลเฮ็ล์ม ชเต็ลเลอร์ นักวิทยาศาสตร์ชาวเยอรมัน ที่หมู่เกาะคอมมานเดอร์ เมื่อ ค.ศ. 1741 จากการที่ชเต็ลเลอร์ได้ล่องเรือของกองทัพเรือรัสเซียที่นำโดยไวตัส เบริง ออกสำรวจน่านน้ำแถบนั้น และเรือได้ล่มลง ชเต็ลเลอร์ได้รอดชีวิตมาได้และอยู่จนผ่านพ้นฤดูหนาวและใช้เศษไม้ที่มาจากซากเรือต่อจนเป็นเรือลำใหม่ และออกล่องทะเลจนกระทั่งหาทางกลับมาได้ โดยขณะที่ติดเกาะอยู่นั้น ขณะนั้นหมู่เกาะคอมมานเดอร์ยังเป็นดินแดนที่ไม่มีใครอาศัยอยู่ และที่ปัจจุบัน คือ เกาะเบริง ซึ่งเป็นเกาะที่ชเต็ลเลอร์ได้ติดอยู่ ชเต็ลเลอร์ได้สังเกตเห็นวัวทะเลขนาดใหญ่ และได้เคยชำแหละซากด้วย จนกระทั่งได้บรรยายลักษณะตลอดจนอุปนิสัยเอาไว้ได้ จนกระทั่งได้ถูกนำมาตั้งเป็นชื่อ 

เมื่อชเต็ลเลอร์และคณะเดินทางกลับ ข่าวการพบเจอวัวทะเลขนาดใหญ่ก็ได้แพร่กระจายไปทั่ว จนได้เกิดเป็นการล่าสัตว์ทะเลเลี้ยงลูกด้วยนมหลายชนิดในทะเลแถบนั้น และความที่เป็นสัตว์ขนาดใหญ่ อีกทั้งยังมีเนื้อและไขมันปริมาณมาก จึงถูกล่าเพื่อเอาเนื้อ หนัง และไขมัน ทำให้วัวทะเลชเต็ลเลอร์ถูกฆ่าไปเป็นจำนวนมาก จนกระทั่งใน ค.ศ. 1768 หรือเพียง 27 ปี หลังจากที่ได้เป็นที่รู้จัก วัวทะเลชเต็ลเลอร์ก็สูญพันธุ์จนหมดสิ้น

## อ้างอิง

## แหล่งข้อมูลอื่น

หมวดหมู่:มหสัตว์
หมวดหมู่:อันดับพะยูน
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้วในทวีปเอเชีย
หมวดหมู่:สัตว์ที่พบในกรีนแลนด์
หมวดหมู่:สัตว์ที่พบในสหรัฐอเมริกา‎
หมวดหมู่:สัตว์ที่พบในประเทศแคนาดา‎
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้ว
เบจิโต้

**เบจิโต้** () ตัวละครจากการ์ตูนชุดเรื่องดราก้อนบอล คือ ร่างรวมด้วยโปตาร่าของโกคูกับเบจิต้า   ภายหลังเบจิโต้ได้แปลง

ร่างเป็นซูเปอร์เบจิโต้แต่มีข้อแม้ว่าจะไม่สามารถแยกร่างกลับได้อีก  แต่เมื่อถูกดูดกลืนจากบูก็สามารถแยกกลับคืนได้  เบจิต้าได้ทำลายโปโตร่าทำให้

รวมร่างใหม่ไม่ได้อีก แล้วทั้งคู่ก็พาพวกทรังคซ์,โกเท็น,โกฮังและพิคโกโร่ออกมาจากร่างซุปเปอร์บู จนทำให้ซุปเปอร์บูกลับกลายเป็นบูตัวเล็กอย่างเก่า

## อ้างอิง

* จากหนังสือดราก้อนบอลเล่ม 42

หมวดหมู่:ตัวละครในดราก้อนบอล
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2538
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ชาวไซย่า
หมวดหมู่:ตัวละครในบันเทิงคดีที่มีการผสานรวมกัน
หมวดหมู่:ตัวละครกลุ่มสอง
หมวดหมู่:ตัวละครชายในอนิเมะและมังงะ
ฟุตบอลลีกดิวิชัน 2

**ฟุตบอลลีกดิวิชัน 2** เป็นลีกฟุตบอลลำดับที่ 2 ในระบบลีกฟุตบอลอังกฤษระหว่างปี 1892 ถึง 1992 ภายหลังจากการก่อตั้งเอฟเอพรีเมียร์ลีก ฟุตบอลลีกก็ได้รับการจัดหมายเลขใหม่และลำดับที่ 3 ถูกเรียกว่า **ฟุตบอลลีกดิวิชัน 2** ในขณะที่ลำดับที่ 2 ถูกเรียกว่า "ดิวิชัน 1" ซึ่งต่ำกว่าพรีเมียร์ชิป หลังจากการรีแบรนด์ของฟุตบอลลีกในฤดูกาล 2003–04 ลำดับที่ 2 ก็รู้จักกันในชื่อ แชมเปียนชิป และลำดับที่ 3 ก็รู้จักกันในชื่อฟุตบอลลีกวัน

จนถึงปี ค.ศ. 1992 ดิวิชั่น 2 อังกฤษ (เดิม) ได้เปลี่ยนชื่อเป็น ดิวิชั่น 1 และใช้ชื่อนี้มาถึง 12 ปีเพราะในปี ค.ศ. 2004 ดิวิชั่น 1 ได้เปลี่ยนชื่อเป็น เดอะแชมเปี้ยนชิพ มาจนถึงปัจจุบัน

## อ้างอิง

หมวดหมู่:อดีตลีกฟุตบอล
หมวดหมู่:ฟุตบอลในประเทศอังกฤษ
หมวดหมู่:ฟุตบอลลีกระดับสอง
หมวดหมู่:ฟุตบอลลีกระดับสาม
หมวดหมู่:ลีกกีฬาที่สิ้นสุดในปี พ.ศ. 2547
อาร์มาเกดดอน (2007)

**อาร์มาเกดดอน (2007)** (อังกฤษ:Armageddon (2007)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 16 ธันวาคม ค.ศ. 2007 ณ สนามเมลลอน อารีนา ในเมือง พิตต์สเบิร์ก, รัฐเพนซิลเวเนีย ซึ่งเป็นรายการในลำดับรายการอาร์มาเกดดอนครั้งที่ 8 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

## ผล

## ดูเพิ่ม
*ดับเบิลยูดับเบิลยูอี อาร์มาเกดดอน
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*Armageddon Official Website 

หมวดหมู่:มวยปล้ำอาชีพในปี พ.ศ. 2550
หมวดหมู่:เวิลด์เรสต์ลิงเอ็นเตอร์เทนเมนต์ อาร์มาเกดดอน
ดอกโศก

**ดอกโศก** เป็นนวนิยายแนวดราม่า เป็นบทประพันธ์โดย **หม่อมหลวงศรีทอง ลดาวัลย์** หรือ **ข.อักษราพันธุ์** เจ้าของบทประพันธ์ *[[ดาวพระศุกร์]]* มีการนำมาสร้างเป็นภาพนยตร์และละครโทรทัศน์ อีกหลายต่อหลายครั้ง 

ครั้งล่าสุดเป็นละครโทรทัศน์ ผลิตโดย บริษัท เดอะ วัน เอ็นเตอร์ไพรส์ จำกัด (มหาชน) และ บริษัท จีเอ็มเอ็ม แชนแนล โฮลดิ้ง จำกัด ผลงานบทโทรทัศน์โดย **[[ศัลยา สุขะนิวัตติ์|ศัลยา]]** กำกับการแสดงโดย **สันต์ ศรีแก้วหล่อ** นำแสดงโดย ณวัฒน์ กุลรัตนรักษ์ และ ลัลณ์ลลิน เตจะสา เวศซ์ ออกอากาศทุกวันจันทร์-พฤหัสบดี เวลา 20.25 - 21.25 น. ทางททบ.5 เอชดี เริ่มออกฉายวันแรกวันที่ 9 เมษายน พ.ศ. 2555  และได้กลับมาออกอากาศอีกครั้งทางช่องวัน 31 ทุกวันจันทร์ - ศุกร์ เวลา 8.05 - 10.00 น.

## นักแสดง

## รางวัลและผลสำรวจ
### รางวัลฉบับละครโทรทัศน์ พ.ศ. 2555

### ผลสำรวจฉบับปี พ.ศ. 2555

## อ้างอิง

## แหล่งข้อมูลอื่น
* 

หมวดหมู่:นวนิยายไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ละครโทรทัศน์ไทยในปี พ.ศ. 2538
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
นิวเยียร์สเรโวลูชั่น (2007)

**นิวเยียร์สเรโวลูชั่น (2007)** (อังกฤษ: New Year's Revolution (2007)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 7 มกราคม ค.ศ. 2007 ณ สนามแคมเปอร์ อารีนา ในเมือง แคนซัสซิตี, รัฐมิสซูรี ซึ่งเป็นรายการในลำดับรายการนิวเยียร์สเรโวลูชั่นครั้งที่ 3 โดยแสดงนักมวยปล้ำจากรอว์ ในรายการนี้มีการแข่งขันปล้ำกัน 7 รายการด้วยกัน

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี นิวเยียร์สเรโวลูชั่น
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

* Official New Year's Revolution 2007 website

หมวดหมู่:มวยปล้ำอาชีพในปี พ.ศ. 2550
หมวดหมู่:ดับเบิลยูดับเบิลยูอี นิวเยียร์สเรโวลูชั่น
เพื่อนพ้องน้องพี่

อาจหมายถึง
* เพื่อนพ้องน้องพี่ (บริษัท)
* เพื่อนพ้องน้องพี่ (รายการโทรทัศน์)
สำนักงานคณะกรรมการควบคุมเครื่องดื่มแอลกอฮอล์

**สำนักงานคณะกรรมการควบคุมเครื่องดื่มแอลกอฮอล์** เป็นหน่วยงานวิชาการส่วนกลางของกรมควบคุมโรค ตามกฎกระทรวงแบ่งส่วนราชการกรมควบคุมโรค กระทรวงสาธารณสุข พ.ศ. 2552 จัดตั้งขึ้นใหม่เมื่อวันที่ 29 กุมภาพันธ์ พ.ศ. 2551 สังกัดกรมควบคุมโรค กระทรวงสาธารณสุข เพื่อสนับสนุนการดำเนินงานให้สอดคล้องกับภารกิจเกี่ยวกับการควบคุม ป้องกันการบริโภคเครื่องดื่มแอลกอฮอล์ ตามพระราชบัญญัติควบคุมเครื่องดื่มแอลกอฮอล์ พ.ศ. 2551 อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่ง ขึ้น

## วัตถุประสงค์
# สร้างจิตสำนึกใหม่เพื่อป้องกันการบริโภคเครื่องดื่มแอลกอฮอล์
# ผลักดันมาตรการและบังคับใช้กฎหมายอย่างมีประสิทธิผล
# การเป็นองค์กรสมรรถนะสูง

## อ้างอิง

หมวดหมู่:กระทรวงสาธารณสุข
ปั๊มเชื้อเพลิง

thumb|200px|ปั๊มเชื้อเพลิงแรงดันสูงของเครื่องยนต์ดีเซลสำหรับเรือของ Yanmar รุ่น 2GM20
**ปั๊มเชื้อเพลิง** () เป็นอุปกรณ์ที่ทำหน้าส่งเชื้อเพลิงด้วยแรงดันเข้าสู่ห้องเผาไหม้สำหรับเครื่องยนต์สันดาปภายใน สามารถแบ่งแยกได้หลายอย่างตามลักษณะการทำงาน เช่น ปั๊มเชื้อเพลิงเครื่องยนต์เบนซิน ปั๊มเชื้อเพลิงเครื่องยนต์ดีเซล ซึ่งอาจจะติดตั้งภายในถังเชื้อเพลิงหรือภายนอก หรือ ติดตั้งอยู่ที่เครื่องยนต์

## อ้างอิง

หมวดหมู่:ปั๊ม
หมวดหมู่:ส่วนประกอบเครื่องยนต์
จานจ่าย

thumb|200px|จานจ่าย
**จานจ่าย** เป็นอุปกรณ์ทำหน้าที่เป็นสะพานไฟเพื่อจ่ายกระแสไฟฟ้าไปสู่หัวเทียนเพื่อทำการเผาไหม้เชื้อเพลิงสำหรับเครื่องยนต์แบบสันดาปภายใน โดยจานจ่ายจะจ่ายกระแสไฟฟ้าเข้าสู่หัวเทียนให้ถูกต้องตามจังหวะของการจุดระเบิดในแต่ละลูกสูบของเครื่องยนต์ โดยปกติใช้กับเครื่องยนต์เบนซิน

## อ้างอิง

หมวดหมู่:การกระจายพลังงานไฟฟ้า
หมวดหมู่:เครื่องยนต์สันดาปภายใน
หมวดหมู่:ส่วนประกอบเครื่องยนต์
เนื้อตายเน่า

**เนื้อตายเน่า** () คือภาวะซึ่งเกิดขึ้นเมื่อเนื้อเยื่อบางส่วนของร่างกายตายไปเป็นปริมาณมาก จนเป็นภาวะซึ่งอาจเป็นอันตรายถึงชีวิตได้ ภาวะนี้อาจเกิดจากการบาดเจ็บหรือการติดเชื้อ หรือพบในผู้ป่วยเรื้อรังจากโรคที่ส่งต่อการไหลเวียนเลือด สาเหตุส่วนใหญ่เกิดจากการขาดเลือดไปเลี้ยงเนื้อเยื่อส่วนนั้น ๆ ทำให้เซลล์ตาย โรคเบาหวานและการสูบบุหรี่เป็นเวลานานเพิ่มความเสี่ยงของการเกิดเนื้อตายเน่าได้

หมวดหมู่:อาการและอาการแสดงที่เกี่ยวกับระบบไหลเวียนโลหิต
รัฐประหารในประเทศมาลี พ.ศ. 2555

**รัฐประหารใน[[ประเทศมาลี]] พ.ศ. 2555** เริ่มขึ้นในวันที่ 21 มีนาคม เมื่อทหารแตกแถวมาลีโจมตีหลายจุดในเมืองหลวง กรุงบามาโก รวมทั้งทำเนียบประธานาธิบดี สถานีโทรทัศน์ของรัฐ และค่ายทหาร ทหาร ผู้ซึ่งกล่าวว่า พวกตนได้ก่อตั้งคณะกรรมการแห่งชาติเพื่อการฟื้นฟูประชาธิปไตยและรัฐ ประกาศในวันเดียวกันว่า พวกตนได้โค่นล้มรัฐบาลอามาดู ตูมานี ตูเร บีบให้เขาต้องซ่อนตัว

ความพยายามรัฐประหารเกิดขึ้นหลังจากการประท้วงนานหลายสัปดาห์ต่อการจัดการกับกบฏนำโดยชนร่อนเร่ทางตอนเหนือของประเทศ ซึ่งได้ลดความนิยมของตูเรลงไปยัง "จุดต่ำสุดรอบใหม่" ทหารเรียกร้องอาวุธและทรัพยากรเพิ่มขึ้นในการทัพกับกบฏ และพวกเขาไม่พอใจกับสิ่งที่พวกเขาเห็นว่า รัฐบาลขาดการสนับสนุนกองทัพ ทหารบางส่วนถึงกับถูกส่งไปยังแนวหน้าโดยมีอาหารไม่เพียงพอ ตูเรกำลังจะลงจากตำแหน่งเมื่อสิ้นสุดวาระหลังการเลือกตั้งประธานาธิบดีในเดือนเมษายน

สหภาพแอฟริการะงับสมาชิกภาพของประเทศมาลี ซึ่งจะยังมีผลกระทั่ง "ได้ฟื้นฟูความสงบเรียบร้อยตามรัฐธรรมนูญอย่างมีผลโดยไม่รอช้า" ผู้นำแอฟริกาหลายคนว่า พวกตนได้ติดต่อกับประธานาธิบดีมาลีที่ถูกปลด และว่า เขายังปลอดภัยดีและได้รับการคุ้มครองจากกำลังที่ยังภักดีต่อเขา มีรายงานว่า เขาอยู่ที่ใดไม่เปิดเผยนอกกรุงบามาโก

## อ้างอิง

หมวดหมู่:ประเทศมาลี
หมวดหมู่:พ.ศ. 2555
แชเนล อีมาน

**แชเนล อีมาน โรบินสัน** (; เกิด: 1 ธันวาคม ค.ศ. 1990) หรือที่รู้จักในชื่อ **แชเนล อีมาน** นางแบบแฟชันชาวอเมริกัน ที่มีชื่อเสียงจากการเดินแบบในงานของน้ำหอมวิกตอเรียซีเครต

## ประวัติ
อีมาน เกิดเมื่อวันที่  1 ธันวาคม ค.ศ. 1990 ที่เมืองแอตแลนตา รัฐจอร์เจีย สหรัฐอเมริกา และเติบโตที่เมืองลอสแอนเจลิส รัฐแคลิฟอร์เนีย  เธอและมารดาเปิดร้านร่วมกันชื่อ *The Red Bag Boutique* ในลอสแอนเจลิส 

มารดาของเธอเป็นลูกครึ่งเกาหลีกับแอฟริกันอเมริกัน ส่วนบิดาเป็นชาวอเมริกันเชื้อสายแอฟริกัน

## นางแบบ
อีมานเริ่มเข้าสู่วงการนางแบบเมื่ออายุได้ 13 ปี กับฟอร์ดโมเดลซึ่งเป็นที่เดินแบบสำหรับเด็กในลอสแอนเจลิส ในปี ค.ศ. 2006 เธอได้ร่วมประกวดในงานฟอร์ดซุปเปอร์โมเดลและได้รางวัลอันดับที่สาม

หนังสือพิมพ์นิวยอร์กไทมส์ได้เขียนบทความเกี่ยวกับคุณลักษณะของเธอว่าเป็น นางแบบจากหนึ่งวัน (A Model from Day 1) อีมานได้อธิบายว่านางแบบเป็นชีวิตทั้งหมดของเธอ  เธอได้ขึ้นหน้าปกของนิตยสารโวกฉบับเดือนพฤษภาคม ค.ศ. 2007 เป็นหนึ่งใน "นางแบบชั้นนำของโลกต่อไป"

thumb|อีมานในปี 2009
## โทรทัศน์
อีมานและมารดาปรากฏตัวในรายการเดอะไทราแบงก์โชว์ในเดือนตุลาคม ค.ศ. 2007  ต่อมาเมื่อวันที่ 21 มีนาคม ค.ศ. 2009 เธอปรากฏตัวเป็นผู้ประกาศข่าวสั้นในรายการเฮาส์ออฟสไตลส์ทางช่องเอ็มทีวีกับบาร์ เรฟาเอลี

เมื่อวันที่ 9 กันยายน ค.ศ. 2009 เธอเป็นผู้ตัดสินในรายการอเมริกาส์เน็กซต์ท็อปโมเดล ฤดูกาลที่ 13

## กิจกรรม
ในปี ค.ศ. 2011 อีมานได้เป็นส่วนหนึ่งในการผลักดันให้ทุกคนตระหนักถึงความอดอยาก, ภัยแล้ง และภัยสงครามในทวีปแอฟริกา  อีมานได้ร่วมกับอูมา เธอร์แมน, จีนา เดวิส และจอร์ช ฮาร์ตเนตต์ นำแสดงในโฆษณาทางยูทูบที่ทวงถามสหรัฐอเมริกาเกี่ยวกับวิกฤตที่ที่มีผลต่อประชาชนทั้ง 13 ล้านคน

## อ้างอิง

## แหล่งข้อมูลอื่น

*Official website 
*The Internet Fashion Database 

หมวดหมู่:นางแบบอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายเกาหลี
หมวดหมู่:บุคคลจากแอตแลนตา
หมวดหมู่:บุคคลจากลอสแอนเจลิส
หมวดหมู่:นางแบบเด็กชาวอเมริกัน
หมวดหมู่:นักเดินแบบอเมริกันเชื้อสายเอเชีย
หมวดหมู่:วิกตอเรียส์ซีเคร็ต
หมวดหมู่:นางแบบจากแคลิฟอร์เนีย
หมวดหมู่:นักเดินแบบไอเอ็มจีโมเดลส์
อ้นกลาง

**อ้นกลาง** (; ) เป็นสัตว์เลี้ยงลูกด้วยนมชนิดหนึ่ง ในอันดับสัตว์ฟันแทะ (Rodentia) ในวงศ์ Rhizomyinae

เป็นอ้นขนาดกลาง มีรูปร่างคล้ายอ้นชนิดอื่นทั่วไป มีความยาวจากปลายจมูกถึงรูทวาร ประมาณ 26-35 เซนติเมตร อาศัยอยู่ในป่าไผ่ พบกระจายพันธุ์ตั้งแต่ตอนใต้ของจีน, ในประเทศไทย ในภาคเหนือ แนวป่าตะวันตกและตามแนวเขาหินปูนในภาคกลาง, ภาคตะวันออกเฉียงเหนือตอนบน และภาคใต้ และหลายประเทศในภูมิภาคอินโดจีน

## อ้างอิง

หมวดหมู่:อ้น
หมวดหมู่:สัตว์ที่พบในประเทศจีน
หมวดหมู่:สัตว์ป่าคุ้มครอง